《岷王制诗饯送行次西桥步韵呈复 其二》
明代·凌义渠

程兼水陆接舟车，夙夜擎拳此简书。三咏缁衣藏世牒，重联棣萼照郊墟。

梁园宴罢群峰晚，湘浦帆停一雁初。坐拥红光非不恋，别添幽梦到山居。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。